पाइप लाइन लीक होने से बीडीपीओ कार्यालय के सामने भरा गंदा पानी
जींदरोड स्थित बीडीपीओ, मुंडलाना कार्यालय के सामने पेजयल पाइप लाइन लीक होने के कारण मुख्य गेट के आसपास पानी भरा हुआ है। पंचायत चुनाव के लिए नामांकन की प्रक्रिया चल रही है, ऐसे में चुनाव संबंधी जानकारी जुटाने के लिए लोगों का आवागमन अधिक बढ़ गया है। कार्यालय के बाहर पानी भर जाने के कारण लोगों को परेशानी झेलनी पड़ रही है।
जलापूर्ति विभाग ने नई अनाज मंडी में पेयजल सप्लाई के लिए मंडी में बुस्टिंग स्टेशन बनाया है। बुस्टिंग स्टेशन में पानी पहुंचाने के लिए बुटाना डिस्ट्रीब्यूट्री से भूमिगत पाइप लाइन बिछाई गई है। पाइप लाइन पिछले कई दिनों से ब्लॉक कार्यालय के सामने से लीकेज है। जिसके चलते मुख्य गेट के आसपास पानी भर जाता है। कई बार पाइप लाइन की मरम्मत कराई, लेकिन जलभराव की समस्या का समाधान नहीं हुआ।
वहीं पंचायत चुनाव की नामांकन प्रक्रिया शुरू हो चुकी है। प्रतिदिन लोगों का आना-जाना लगा रहता है। वहीं गांव में चल रहे कार्यों को लेकर भी ग्रामीण बीडीपीओ से मिलने के लिए कार्यालय में पहुंच रहे हैं। गेट के आसपास पानी भर जाने से लोगों को परेशानी झेलनी पड़ रही है। लोगों का कहना है कि कई बार पाइप लाइन ठीक भी कराई जा चुकी है, लेकिन कुछ दिन फिर से पाइप लाइन लीक हो जाती है।
^ कार्यालय के सामने जलापूर्ति विभाग की पेयजल पाइप लाइन लीकेज होने से पानी भरता है। जलापूर्ति विभाग के अधिकारियों को पाइप लाइन की मरम्मत करवाने के लिए कहा गया है। जल्दी पाइप लाइन की मरम्मत करवाकर समस्या का समाधान करवा दिया जाएगा।\\\'\\\' खजानसिंह, बीडीपीओ, मुंडलाना
^ कार्यालय के गेट के सामने पाइप लाइन लीकेज होने से गेट के सामने पानी भरा रहता है। पानी भरा होने के कारण आवारा पशु यहां पर खड़े रहते हैं। ऐसे में सड़क पर हादसा होने का अंदेशा बना रहता है। रात के समय वाहन चालकों को पशु दिखाई नहीं देते। \\\'\\\' मुख्तारसिंह, दुकानदार।
^ ब्लॉक कार्यालय में पंचायती चुनाव संबंधी जानकारी लेने के लिए आया था। कार्यालय के गेट के सामने पानी भरने से कीचड़ जमा हो गया है। अधिकारियों को पाइप लाइन की लीकेज को बंद कराना चाहिए। इससे जहां पाइप लाइन का पानी दूषित होता है। वहीं पानी भरने से लोगों को परेशानी झेलनी पड़ती है।\\\'\\\' सुरजीतकुमार, ग्रामीण
गोहाना . जींदरोड स्थित मुंडलाना ब्लॉक कार्यालय के सामने भरा पानी। जिससे आवागमन में परेशानी हो रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva